La Llei 15/2001, de 14 de novembre, que té per finalitat assegurar la prestació d'un servei públic de qualitat en matèria de meteorologia que satisfaci les necessitats d'informació meteorològica i climàtica de la societat, com a element de suport, assessorament i informació en aquesta matèria en l'àmbit de la Generalitat, crea el Servei Meteorològic de Catalunya com a entitat de dret públic de la Generalitat, amb personalitat jurídica pròpia.
En el moment actual, cal procedir a l'aprovació dels Estatuts del Servei Meteorològic de Catalunya a fi i efecte d'assolir els objectius fixats en la Llei.
Per tot això, en virtut de l'article 64 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller de Medi Ambient i d'acord amb el Govern,
1.1 El Servei Meteorològic de Catalunya té naturalesa d'entitat de dret públic de la Generalitat amb personalitat jurídica pròpia i plena capacitat per al compliment de les seves funcions, que es regula per la Llei 15/2001, de 14 de novembre, de meteorologia, i la Llei 4/1985, de 29 de març, de l'estatut de l'empresa pública catalana.
1.2 L'actuació del Servei Meteorològic de Catalunya s'ajusta, amb caràcter general, al dret privat.
No obstant això, queden sotmesos al dret públic els actes previstos a l'article 5.2 de la Llei 15/2001, de 14 de novembre, de meteorologia.
1.3 El Servei Meteorològic de Catalunya pot adquirir, reivindicar, permutar, gravar o alienar béns d'acord amb les normes que siguin d'aplicació, concertar crèdits, establir contractes, formalitzar convenis, participar en d'altres entitats i, en general, dur a terme negocis jurídics admesos en dret i que estiguin relacionats amb la seva finalitat.
El Servei Meteorològic de Catalunya porta a terme les funcions següents:
f) Mantenir la base de dades meteorològiques de Catalunya.
m) Realitzar estudis per millorar el coneixement del clima i de la meteorologia a Catalunya.
Òrgan de Govern i Òrgan Assessor
3.1 El Consell d'Administració és l'òrgan de superior direcció i control de l'empresa del Servei Meteorològic de Catalunya.
3.2 El Consell d'Administració del Servei Meteorològic de Catalunya és integrat pels membres següents:
c) Sis membres en qualitat de representants de la Generalitat, designats pel Govern, entre els quals hi ha d'haver el director o directora general d'Emergències i Seguretat Civil, o la persona en qui delegui, el director o directora general d'Administració Local, o la persona en qui delegui, i dues persones en representació dels departaments competents, respectivament, en matèria d'agricultura i d'obres públiques.
d) Quatre membres en qualitat de representants dels ens locals, designats per les seves organitzacions representatives, que han de correspondre als diversos àmbits territorials de Catalunya.
3.3 És president o presidenta del Consell d'Administració del Servei Meteorològic de Catalunya el conseller o consellera de Medi Ambient i n'és vicepresident o vicepresidenta el director o directora del Servei, que substitueix el president o presidenta en casos d'absència o d'impediment.
3.4 El secretari o secretària del Consell d'Administració del Servei Meteorològic de Catalunya, amb veu i sense vot, és designat pel Consell d'Administració a proposta del president o presidenta.
3.5 Els membres del Consell d'Administració ho són per un període de quatre anys renovables indefinidament.
No obstant això, perdran la seva condició de membres del Consell si són cessats pel Govern a proposta de l'òrgan que va promoure el seu nomenament.
3.6 Correspon al Consell d'Administració les funcions següents:
g) Aprovar les propostes d'adquisició o alienació d'immobles.
h) Aprovar les propostes d'operacions d'endeutament.
i) Atorgar l'autorització per als contractes quan ultrapassin 150.000 euros.
j) Aprovar les propostes de participació del Servei Meteorològic de Catalunya en altres entitats.
k) Aprovar la composició de les taules de contractació.
l) Fer el seguiment i la supervisió de la gestió i del desenvolupament de l'activitat del Servei Meteorològic de Catalunya.
m) Exercir les altres funcions que li atorguin les lleis o els seus propis estatuts.
3.7 El Consell d'administració es reuneix com a mínim una vegada cada sis mesos.
Per tal que en sigui vàlida la constitució, s'exigeix l'assistència de la majoria dels components.
Els acords s'han d'adoptar per majoria dels consellers presents.
3.8 Els membres del Consell d'Administració tenen dret a percebre dietes per l'assistència a les reunions, d'acord amb el que estableix la normativa vigent.
4.1 El Consell d'Administració és assistit per un Consell Assessor que estarà compost per quatre representants de les universitats, dos d'associacions meteorològiques, dos responsables de la informació meteorològica dels mitjans de comunicació, i un representant del Servei Meteorològic de Catalunya.
4.2 Els membres del Consell Assessor són nomenats pel conseller de Medi Ambient a proposta de les entitats que representen.
4.3 Són funcions del Consell Assessor:
a) Assessorar al Consell d'Administració en les qüestions relacionades amb les activitats del Servei Meteorològic de Catalunya.
b) Emetre informe sobre qualsevol assumpte que se li consulti en l'àmbit de les competències de l'Entitat.
c) Presentar al Consell d'Administració les propostes d'acords que es cregui convenients per a un millor funcionament de l'Entitat.
Els òrgans col·legiats previstos als articles anteriors, en tot el no regulat en aquests Estatuts es regeix pel capítol II del títol II relatiu al funcionament dels òrgans col·legiats de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.1 El director o directora del Servei Meteorològic de Catalunya és l'òrgan executiu de l'entitat i li correspon de dirigir-la i representar-la.
6.2 El director o directora del Servei Meteorològic de Catalunya és nomenat pel Govern, a proposta del conseller o consellera de Medi Ambient.
6.3 Correspon al director o directora del Servei Meteorològic de Catalunya:
Quan ultrapassin els 150.000 euros requerirà autorització del Consell d'Administració.
Règim jurídic, econòmic i patrimonial
7.1 El Servei Meteorològic de Catalunya es regeix per la Llei 15/2001, de 14 de novembre, de meteorologia, i la Llei 4/1985, de 29 de març, de l'estatut de l'empresa pública catalana, per aquests Estatuts i per les altres disposicions que li siguin aplicables.
7.2 Sens perjudici del règim jurídic derivat de l'estatut de l'empresa pública catalana, l'entitat sotmet la seva activitat a les normes de dret civil, de dret mercantil, i de dret laboral que li siguin aplicables.
Així mateix es regeixen pel dret públic els actes següents:
7.3 La contractació del Servei Meteorològic de Catalunya es regeix pel que estableix la legislació vigent en matèria de contractació administrativa i ha de garantir, en tot cas, els principis de publicitat i concurrència.
7.4 El règim de comptabilitat del Servei Meteorològic de Catalunya és el corresponent al sector públic.
El control financer del Servei s'exerceix d'acord amb el que estableix l'article 71 del Decret legislatiu 9/1994, del 13 de juliol, pel qual s'aprova el Text refós de la Llei de finances públiques de Catalunya.
7.5 Els acords del Consell d'Administració i els actes dictats pel director o directora del Servei Meteorològic de Catalunya sotmesos al dret administratiu són impugnables per via de recurs d'alçada davant el conseller o consellera de Medi Ambient; els acords del Consell d'Administració i els actes dictats pel director o directora del Servei sotmesos al dret civil o al dret laboral són impugnables davant la jurisdicció corresponent, d'acord amb les normes d'aplicació respectives, amb reclamació prèvia davant el conseller o consellera de Medi Ambient.
7.6 La responsabilitat patrimonial dels òrgans del Servei Meteorològic de Catalunya és exigible en els mateixos casos i pel mateix procediment que la de l'Administració de la Generalitat.
8.1 El personal del Servei Meteorològic de Catalunya es regeix amb caràcter general pel dret laboral, llevat del que ocupa places reservades, per la naturalesa del seu contingut, a funcionaris públics.
8.2 La selecció del personal s'ha de fer d'acord amb els principis d'igualtat, de publicitat, de mèrit i de capacitat.
8.3 El Consell d'Administració aprovarà la relació de llocs de treball.
En cas que hi hagi adscripció de personal funcionari que no realitzi aquestes tasques seran places a extingir.
9.1 El patrimoni del Servei Meteorològic de Catalunya és integrat pels béns que li siguin adscrits i pels béns i drets propis de qualsevol naturalesa que adquireixi per qualsevol títol.
L'adscripció de béns al Servei no n'implica la transmissió del domini ni la desafectació, i els béns conserven la seva qualificació jurídica originària.
9.2 La gestió del patrimoni del Servei Meteorològic de Catalunya es regeix pel que disposen la Llei 11/1981, de 7 de desembre, de patrimoni de la Generalitat, i la Llei 4/1985, del 29 de març, de l'estatut de l'empresa pública catalana.
10.1 Els recursos econòmics del Servei Meteorològic de Catalunya són integrats per:
g) L'endeutament, que requereix autorització prèvia del Departament d'Economia i Finances de la Generalitat.
10.2 El procediment d'auditoria substitueix el règim d'intervenció prèvia de les operacions corresponents i té com a objecte dur a terme el control financer de l'empresa.
10.3 Per acord del Consell d'Administració es pot crear un òrgan de control economicofinancer, d'acord amb el que estableix el Decret 325/1996, d'1 d'octubre, sobre el funcionament dels òrgans de control economicofinancer intern en les empreses públiques de la Generalitat de Catalunya.